Formannskosningar Sjálfstæðisflokksins

Sjálfstæðisflokkurinn var stofnaður þann 25. maí 1929 við sameiningu Íhaldsflokksins og Frjálslynda flokksins. Á landsfundi flokksins er forysta flokksins kosin og stundum fara einnig formannsskosningar fram.

## 1929
Við sameininguna þann 25. maí 1929 ákvað framkvæmdaráð flokksins að útnefna Jón Þorláksson, formann Íhaldsflokksins og fyrrum forsætisráðherra Íslands sem fyrsta formann Sjálfstæðisflokksins og gerðist það þann 29. maí 1929. Aðrir sem að komu til greina sem formaður voru Magnús Guðmundsson, Sigurður Eggerz og Jakob Möller. Þingmenn Frjálslynda flokksins vildu helst fá Ólaf Thors eða Pétur Ottesen sem formann.

## 1934
Jóni Þorlákssyni formanni Sjálfstæðisflokksins var bolað úr embætti þann 2. október 1934 og var Ólafur Thors kosinn nýr formaður í staðinn á fundi miðstjórnar og þingmanna. Um var að ræða óhefðbundnar formannskosningar þar sem ákvörðun var tekin í þess að kjósa formann úr hópi einstaklinga.

## 1961
Bjarni Benediktsson var kjörinn formaður Sjálfstæðisflokksins sjálfkrafa án þess að efna til kosningar á landsfundi Sjálfstæðisflokksins þann 22. október 1961. Ákveðið var að skipta um formann þar sem að Ólafur Thors sagði af sér sem forsætisráðherra þann 8. september 1961 vegna veikinda og varð Bjarni Benediktsson að forsætisráðherra. Hinsvegar þann 31. desember 1961 varð Ólafur Thors aftur að forsætisráðherra þegar að veikindi hans luku, en hann varð þó ekki að formanni aftur. Þann 14. nóvember 1963 sagði Ólafur af sér sem forsætisráðherra og Bjarni tók þá aftur við sem forsætisráðherra.

## 1971
Jóhann Hafstein, iðnaðarráðherra og varaformaður Sjálfstæðisflokksins varð sjálfkrafa að formanni Sjálfstæðisflokksins og forsætisráðherra Íslands þann 10. júlí 1970 við andlát Bjarna Benediktssonar, forsætisráðherra og formanns Sjálfstæðisflokksins í brunanum á Þingvöllum. Á landsfundi flokksins þann 25. apríl 1971 var Jóhann Hafstein fyrst staðfestur sem kjörinn formaður flokksins eftir að hafa einungis verið til bráðabirgða til næsta landsfunds í upphafi. Hann fékk engin mótframboð.

## 1975
Haustið 1973 var formaður Sjálfstæðisflokksins, Jóhann Hafstein illa haldinn af veikindum og þann 12. október 1973 sagði hann af sér formennsku vegna heilsubrests og tók Geir Hallgrímsson, varaformaður flokksins við sem formaður. Hann leiddi Sjálfstæðisflokkinn í Alþingiskosningunum 1974 til mikils sigurs og varð hann að forsætisráðherra í kjölfarið. Geir Hallgrímsson var kosinn formaður flokksins þann 3. maí 1975 og var endanlega staðfestur sem kjörinn formaður flokksins eftir að hafa einungis verið til bráðabirgða til næsta landsfunds frá október 1973. Hann fékk engin mótframboð.

## 1979
Á landsfundi Sjálfstæðisflokksins þann 7. maí 1979 var Geir Hallgrímsson endurkjörinn formaður Sjálfstæðisflokksins en hann fékk mótframboð frá þingmanninum og fyrrum knattspyrnumanninum Alberti Guðmundssyni, vegna mikils taps flokksins í Alþingiskosningunum 1978.

## 1981
Geir Hallgrímsson var endurkjörinn formaður Sjálfstæðisflokksins þann 1. nóvember 1981 á landsfundi flokksins. Sérstök staða var uppi í flokknum en í ársbyrjun 1980 myndaði Gunnar Thoroddsen þingmaður flokksins ríkisstjórn með stuðning hálfs þingsflokksins. Einn ráðherra í ríkisstjórn Gunnars úr röðum Sjálfstæðismanna var Pálmi Jónsson og fór hann á móti formanninum Geiri Hallgrímssyni, sem að var einnig oddviti stærsta stjórnarandstöðuflokksins.

## 1983
Þorsteinn Pálsson var kjörinn formaður Sjálfstæðisflokksins á landsfundi flokksins þann 6. nóvember 1983. Geir Hallgrímsson formaður til tíu ára ákvað að gefa ekki aftur kost á sér eftir að hafa ekki náð þingsæti í Alþingiskosningunum 1983. Friðrik Sophusson, varaformaður og Birgir Ísleifur Gunnarrsson, fyrrum Borgarstjóri Reykjavíkur fóru í framboð á móti Þorsteini.

## 1991
Þorsteinn Pálsson sóttist eftir endurkjöri sem formaður Sjálfstæðisflokksins á landsfundi flokksins þann 10. mars 1991. Hann leiddi flokkinn í gegnum kosningarnar 1987 og varð að forsætisráðherra þangað til í september 1988 þegar að ríkisstjórn hans sprakk. Davíð Oddsson, borgarstjóri Reykjavíkur sem að nýtti mikilla vinsælla vann Þorstein og var kjörinn formaður Sjálfstæðisflokksins. Þetta er í eina skipti í beinni kosningu innan flokksins þar sem að sitjandi formaður tapaði formannskjöri.

## 2005
Davíð Oddsson, formaður Sjálfstæðisflokksins tilkynnti þann 7. september 2005 afsögn sína sem formaður flokksins. Geir H. Haarde var kjörinn formaður Sjálfstæðisflokksins á landsfundi flokksins þann 18. október 2005, en hann var einn í framboði.

## 2009
Þann 23. janúar 2009 tilkynnti Geir H. Haarde, formaður Sjálfstæðisflokksins og forsætisráðherra afsögn sína sem formaður. Formannskosningar fóru því fram þann 29. mars 2009, mánuði fyrir Alþingiskosningarnar 2009 þar sem að Bjarni Benediktsson vann sigur á Kristjáni Þór Júlíussyni, fyrrum bæjarstjóra Akureyrar.

## 2010
Formannskosningar fóru fram í Sjálfstæðisflokknum á landsfundi flokksins þann 26. júní 2010. Bjarni Benediktsson var endurkjörinn formaður á móti Pétri Blöndal. Formannskosningarnar voru óvæntar þar sem að Pétur lýsti yfir framboði sínu sama dag og þær fóru fram.

## 2011
Formannskosningar fóru fram í Sjálfstæðisflokknum á landsfundi flokksins þann 20. nóvember 2011. Bjarni Benediktsson var endurkjörinn formaður á móti fyrrum borgarstjóranum Hönnu Birnu Kristjánsdóttur.

## 2022
Formannskosningar fóru fram í Sjálfstæðisflokknum á landsfundi flokksins þann 6. nóvember 2022. Bjarni Benediktsson var endurkjörinn formaður á móti Guðlaugi Þór Þórðarsyni, umhverfisráðherra. Eftir að orðrómar um framboð Guðlaugs fóru fyrst að hljóma bauð Guðlaugur honum Bjarna að hann myndi ekki fara í framboð ef að hann myndi verða fjármálaráðherra, sem að Bjarni samþykkti ekki.

## 2025
Formannskosningar fóru fram í Sjálfstæðisflokknum á landsfundi flokksins þann 2. mars 2025. Þann 6. janúar 2025 tilkynnti Bjarni Benediktsson, formaður til sextán ára að hann myndi segja af sér sem formaður og þingmennsku á næsta landsfundi. Sjálfstæðisflokkurinn var í ríkisstjórn frá 2013 til 2024 en eftir nokkuð tap í Alþingiskosningunum 2024 þar sem að Sjálfstæðisflokkurinn myndaði ekki næstu ríkisstjórn sagði Bjarni af sér. Svo fór að Guðrún Hafsteinsdóttir sigraði með 50,1% atkvæða en einungis 19 atkvæðum munaði.

### Höfnuðu framboði

* Þórdís Kolbrún Reykfjörð Gylfadóttir, þáverandi varaformaður og fyrrum utanríkisráðherra og fjármálaráðherra
* Guðlaugur Þór Þórðarson, fyrrum utanríkisráðherra, umhverfisráðherra og frambjóðandi í formannskosningunum 2022
* Ásdís Kristjánsdóttir, bæjarstjóri Kópavogs
* Halldór Benjamín Þorbergsson, hagfræðingur
* Elliði Vignisson, bæjarstjóri Ölfuss
* Jón Gunnarsson, fyrrum dómsmálaráðherra og samgönguráðherra

## Tilvísanir